周希聖

周希聖（），字惟學，號元汀，湖廣永州府零陵縣軍籍，進賢鄉澗頭巖人。明朝政治人物、進士出身。

生平
萬曆十六年（1588年）戊子科舉人，十七年（1589年）己丑科進士，初授四川華陽縣知县，十九年辛卯分校蜀闈。征吐蕃，督饷有功，钦赐银两。行取山东道御史，因宫扇累民，疏谏忤旨，谪广西灌阳添注典史，因奉台檄較王阳明书稿。辞职歸乡，家居十八年，以资望薦起太仆寺丞，改尚宝司丞，升光禄寺少卿。四十三年乙卯典試陕西，四十四年丙辰册封益府，升通政司右通政。四十七年己未殿试读卷。泰昌元年（1620年），熹宗即位，升南京光禄寺卿，遷南京大理寺卿，寻转南刑部右侍郎。天启五年（1625年），晉南京户部尚书，蔭一子。因好友杨涟上疏弹劾魏忠贤下狱，希聖在南都声援，爲魏所忌，十二月指使刑科给事中苏兆先弹劾，遂被削籍爲民。崇禎元年，起用名德舊臣，以年老不赴，遂復原官致仕，仍给与应得誥命。八年（1635年）卒，年八十五，崇祀乡贤。有四子，長子周自稷，以蔭官至順天府通判；次子周自发、周自太、周自公，俱庠生。兄周希旦，字惟思，以明經授德安训导，转萬縣教諭，致仕歸里，诗酒自娱。

家族 
父周佐，母刘夫人，坐月下，见一鹤集怀，而生希聖。

参考资料 

X
零陵人
萬曆十六年戊子科舉人
明朝华阳县知县
明朝山東道監察御史
明朝太僕寺丞
明朝尚宝司丞
明朝光禄寺少卿
明朝通政使司通政
南京光禄寺卿
明朝南京大理寺卿
南京刑部侍郎
南京户部尚书
明朝典史